b'\n_START_ARTICLE_\nKvinden uden samvittighed\n_START_SECTION_\nPlot\n_START_PARAGRAPH_\nFilmen handler om en assurand\xc3\xb8r (MacMurray) som bliver viklet ind i et komplot om at dr\xc3\xa6be en gift kvindes \xc3\xa6gtemand. En st\xc3\xa6dig detektiv (Robinson) fatter mistanke til sin kollega og den nylige enke._NEWLINE_Filmens originaltitel (Double Indemnity) hentyder til en ofte set bestemmelse i mange livsforsikringer hvori det dobbelte af et normalt bel\xc3\xb8b vil blive udbetalt til den begunstigede hvis den forsikrede person bliver dr\xc3\xa6bt i et uheld. Der blev filmet en alternativ slutning p\xc3\xa5 filmen hvor morderen MacMurray blev sendt i gaskammeret. Denne optagelse er g\xc3\xa5et tabt, men stillbilleder af scenen eksisterer stadig.\n_START_SECTION_\nModtagelse\n_START_PARAGRAPH_\nI dag betragtes filmen som en klassiker. Filmanmelderen Roger Ebert hyldede i sin anmeldelse instrukt\xc3\xb8ren Wilder og kameramanden Seitz: "John F. Seitz\' kameraf\xc3\xb8ring hjalp med at udvikle noir-stilen med skarphj\xc3\xb8rnede skygger [...] , s\xc3\xa6re vinkler og ensomme Edward Hopper omgivelser."'